શહેરના બજરંગવાળી શેરી નંબર ૯માં રહેતા અને રાજકોટ શહેર પોલીસ કમિશ્નર કચેરી ખાતે ડીસીપી ઝોન ૨ મનોહરસિંહ જાડેજાની ગાડી ચલાવતા  કૃષ્ણસિંહ ખાનુભા સરવૈયા નામના ૫૬ વર્ષીય કર્તવ્યનિષ્ઠ પોલીસ કર્મચારી ગત રાત્રે પોતાના ઘરે હતા ત્યારે અંદાજે બે વાગ્યાના સુમારે છાતીમાં દુખાવો ઉપડતા તેના પુત્ર અજયસિંહને વાત કરતા પિતા-પુત્ર બાઇકમાં બેસીને હોસ્પિટલે આવ્યા હતા હોસ્પિટલના પગથિયાં ચડતી વખતે જ દુખાવો વધી ગયો હતો અને અંદર જતા જ ફરજ પરના તબીબોએ જોઈ તપાસી તેઓને મૃત જાહેર કર્યા હતા તબીબોએ જણાવ્યું હતું કે એક એટેક ઘરે અને બીજો તીવ્ર એટેક હોસ્પિટલે પહોંચ્યા ત્યારે જ આવ્યો હતો તેઓ ૩૫ વર્ષથી નોકરી કરતા હતા સંતાનમાં એક દીકરો અને એક દીકરી છે ૩ ભાઈ ૧ બહેનમાં વચેટ હતા તેઓનો મૃતદેહ અંતિમવિધિ માટે તેમના વતન ધોરાજીના છત્રાસા ગામે લઇ જવાયો હતો.